Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: engedélyt adott. A letiltás azonban — bár a jelenlegi szabályozás [Nytv. 2. § (1) bek., 146/1993. (X. 26.) Korm. rendelet
Paragraph Index: 994

25. § (1) bekezdésében foglalt jogkörömnél fogva javaslatot teszek arra, hogy a Kormány kezdeményezze a törvény ilyen irányú módosítását. Budapest, 1998. október 19. Üdvözlettel: Dr. Majtényi László (456/K/1998) * * * [Állásfoglalás: a bank által az ügyféltől igényelt személyes adatok körének arányban kell állnia a bank üzleti kockázatával] Pulai Miklós főtitkár úr részére Magyar Bankszövetség Budapest Tisztelt Főtitkár Úr! Köszönettel vettem a betéti kártyák természetes személy részére történő kibocsátása során a kibocsátó által kezelhető személyes adatokról szóló ajánlásomra adott válaszát. Levelében Ön ismerteti tagbankjaik azon álláspontját, amely szerint „a betéti kártya fogalmának tisztázatlansága” miatt az ajánlás megvalósítása problematikus. Azzal a helyzettel ellentétben, amely a „betéti kártya” általam használt definíciójából következne, az Ön tájékoztatása szerint „az esetek jelentős részében az ügyfél a kártya rendeltetésszerű használata esetén is adósi pozícióba kerül”. Az Ön álláspontja szerint a betéti kártyát kibocsátó bank általában hitelezői kockázatot vállal ügyfelével szemben, s a betéti kártyát igénylő polgárok adatainak kezelése során a cél nem más, mint hitelezői kockázat csökkentését célzó adósminősítés. Álláspontom a következő:

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes